Document ID: /roh_data/filtered/Billingualer_Corpus_interleaved-de-rm.jsonl.gz/1610

This is a text translated from German to Rumantsch Grischun.
Graubünden schafft weitere rechtliche Grundlagen für die Einführung der elektronischen Stimmabgabe

Der Kanton Graubünden schafft die weiteren erforderlichen rechtlichen Voraussetzungen für die Einführung der elektronischen Stimmabgabe. Die Bündner Regierung hat die entsprechende Teilrevision der regierungsrätlichen Verordnung über die politischen Rechte im Kanton Graubünden genehmigt. Die Teilrevision tritt nach der Genehmigung durch den Bund auf den 1. Juli 2009 in Kraft. Grund für die Anpassungen sind die Vorgaben des Bundes. Dieser verlangt von den Kantonen, bis Mitte 2009 die rechtlichen Grundlagen für eine Zentralisierung oder Harmonisierung der Stimmregister für Auslandschweizer zu schaffen.

Die beschlossenen Anpassungen der Verordnung verpflichten die Gemeinden neu zur Führung eines Stimmregisters mittels elektronischer Datenverarbeitung (EDV). Diese EDV-Lösung muss zugleich den elektronischen Datentransfer zum kantonalen Vote-électronique-System ermöglichen. Zudem wird der Inhalt des Stimmregisters festgelegt und harmonisiert. Die administrative Führung der Stimmregister für die Auslandschweizer wird weiterhin den Gemeinden überlassen und nicht zentralisiert. Nach Ansicht der Regierung ist eine dezentrale Lösung bei der Führung der Stimmregister ökonomisch und staatspolitisch sinnvoll.

Der Kanton Graubünden plant, die Möglichkeit der elektronischen Stimmabgabe in einem ersten Schritt für Auslandschweizerinnen und Auslandschweizer bis 2011 und später dann für alle Stimmberechtigten einzuführen. Bevor diese zweite Ausbauetappe in Angriff genommen wird, sollen gemäss dem von der Regierung im Februar verabschiedeten Bericht "Vote électronique im Kanton Graubünden" die bis dann gemachten Erfahrungen analysiert werden. Der Grosse Rat wird den Bericht in der August-Session behandeln.

Graubünden arbeitet bei der Bildungsstatistik mit Zürich zusammen

Im Bereich der Bildungsstatistik arbeitet der Kanton Graubünden künftig mit dem Kanton Zürich zusammen. Die Bündner Regierung hat einer entsprechenden Kooperation zugestimmt. Pro Jahr entschädigt der Kanton Graubünden den Kanton Zürich mit pauschal 168`000 Franken. Geplant ist auch die Aufschaltung eines Web-Auftrittes mit Informationen zur Bildungsstatistik.

Die Bildungsstatistik soll wichtige Grundlagen bereitstellen und die Entwicklungen im Bildungsbereich von der Vorschule bis zur Hochschule analysieren. Dazu hat das Bundesamt für Statistik im Jahr 2004 das Projekt ''Modernisierung der Erhebungen im Bildungsbereich`` lanciert. Die Umsetzung gilt als eine Herausforderung für die Kantone. Dabei hat sich früh gezeigt, dass kleine Kantone kaum in der Lage sind, mit vernünftigem finanziellem und personellem Aufwand eigene Systeme einzurichten und zu betreiben.

Nach Ansicht der Regierung ist eine Auslagerung der Bildungsstatistik und eine Zusammenarbeit mit dem Kanton Zürich daher eine effiziente Lösung. Im bildungsstatistischen Bereich verfügt Zürich über eine langjährige Erfahrung und ein sehr grosses Know-how in der informatikgestützten Statistik. Auch die Kantone Thurgau und Glarus sind eine Kooperation mit Zürich eingegangen.

Aus Gemeinden und Regionen

- Calfreisen:

Der Ausbau der Güterstrasse Pra Pitscha der Gemeinde Calfreisen wird mit einem Kantonsbeitrag von maximal 95`000 Franken unterstützt.

- Arosa, Davos:

Der Gemeindegrenzplan Arosa - Davos wird genehmigt.

- Disentis/Mustér:

Die Totalrevision der Ortsplanung der Gemeinde Disentis/Mustér vom 30. November 2008 wird genehmigt.

Kantonsbeiträge an verschiedene Institutionen

- Hosang'sche Stiftung Plankis:

Der Hosang'schen Stiftung Plankis wird für die Erweiterung des Werkraumes Holzbearbeitung und der Wohnküche in der Werkstätte Plankis in Chur ein Baubeitrag von maximal 37'300 Franken zugesichert.

Strassenprojekte

Die Regierung hat insgesamt 1'150'000 Franken für den Bau und die Sanierung des folgenden Strassenabschnitts bewilligt:

- Luzisteigstrasse: Baumeisterarbeiten Brücke Lochrüfe

Standeskanzlei Graubünden

Gremium: Regierung

Quelle: dt Standeskanzlei Graubünden

04.06.2009
Il Grischun stgaffescha ulteriuras basas legalas per introducir la votaziun electronica

Il chantun Grischun stgaffescha las ulteriuras basas legalas ch'èn necessarias per introducir la votaziun electronica. La regenza ha approvà la revisiun parziala respectiva da l'ordinaziun da la regenza davart ils dretgs politics en il chantun Grischun. Suenter l'approvaziun tras la confederaziun entra la revisiun parziala en vigur per il 1. da fanadur 2009. Il motiv per las adattaziuns èn las directivas da la confederaziun. Quella pretenda dals chantuns da stgaffir fin mez 2009 las basas legalas per centralisar e per armonisar ils registers electorals da las Svizras e dals Svizzers a l'exteriur.

Las adattaziuns da l'ordinaziun ch'èn evgnidas concludidas obligheschan las vischnancas da nov da manar in register electoral sin basa da l'elavuraziun electronica da datas (EED). Questa soluziun electronica sto il medem mument pussibilitar il transfer electronic da datas al sistem chantunal da votaziun electronica. Ultra da quai vegn fixà ed armonisà il cuntegn dal register electoral. La direcziun administrativa dals registers electorals per las Svizras e per ils Svizzers a l'exteriur vegn surlaschada vinavant a las vischnancas. Ella na vegn betg centralisada. Tenor l'avis da la regenza è ina soluziun decentrala per manar ils registers electorals raschunaivla or dal puntg da vista economic e statalpolitic.

Il chantun Grischun planisescha d'introducir fin l'onn 2011 la pussaivladad da votar en moda electronica en in emprim pass per las Svizras e per ils Svizzers a l'exteriur e pli tard alura per tut las votantas e per tut ils votants. Avant che questa segunda etappa d'amplificaziun vegn prendida per mauns duain - tenor il rapport "Vote électronique en il chantun Grischun" ch'è vegnì deliberà da la regenza il favrer - vegnir analisadas las experientschas ch'èn vegnidas fatgas fin lura. Il cussegl grond vegn a tractar quest rapport en la sessiun d'avust.

Il Grischun collavura cun Turitg sin il champ da la statistica da furmaziun

En il sectur da la statistica da furmaziun collavura il chantun Grischun en il futur cun il chantun Turitg. La regenza grischuna ha approvà ina cooperaziun correspundenta. Il chantun Grischun indemnisescha il chantun Turitg pauschalmain mintga onn cun 168'000 francs. Planisà èsi er da metter a disposiziun las infurmaziuns davart la statistica da furmaziun sin ina pagina d'internet.

La statistica da furmaziun duai metter a disposiziun basas impurtantas ed analisar ils svilups en il sectur da furmaziun da la scola preliminara fin a la scola auta. Per quest intent ha l'uffizi federal da statistica lantschà l'onn 2004 il project "Modernisaziun da las retschertgas en il sectur da furmaziun". La realisaziun vala sco sfida per ils chantuns. En quest connex èsi sa mussà baud che chantuns pitschens n'èn strusch en cas d'endrizzar e da manar agens sistems cun custs e cun in engaschament da persunal raschunaivels.

Tenor l'avis da la regenza è ina excorporaziun da la statistica da furmaziun ed ina collavuraziun cun il chantun Turitg pia ina soluziun effizienta. Sin il champ da la statistica da furmaziun ha Turitg experientscha da blers onns ed in know-how fitg grond da la statistica che sa basa sin l'informatica. Er ils chantuns Turgovia e Glaruna han fixà ina collavuraziun cun Turitg.

Da vischnancas e da regiuns

- Calfreisen:

La renovaziun da la via champestra Pra Pitscha da la vischnanca da Calfreisen vegn sustegnida cun ina contribuziun chantunala da maximalmain 95'000 francs.

- Arosa, Tavau:

Il plan dal cunfin tranter las vischnancas d'Arosa e da Tavau vegn approvà.

- Mustér:

La revisiun totala da la planisaziun locala da la vischnanca da Mustér dals 30 da november 2008 vegn approvada.

Contribuziuns chantunalas a differentas instituziuns

- Fundaziun Hosang, Plankis:

A la fundaziun Hosang, Plankis, vegn garantida ina contribuziun da construcziun da maximalmain 37'300 francs per engrondir il local per l'elavuraziun da laina sco er la cuschina d'abitar en il lavuratori Plankis a Cuira.

Projects da vias

La regenza ha approvà totalmain 1'150'000 francs per construir e per sanar il suandant traject da via:

- via dal Luzisteig: lavurs d'impressari tar la punt "Lochrüfe".

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

04.06.2009